- SALMOS
- ←
- 133
- →

133
1 Le wia nga, x̱tanḻe'e nak, na' cháwe'ḻe'e nak,
kate' zej ndobe benne' ka' che Dios, zej nake' toze.
2 Naken ka to set da' ẕzoagak bx̱oz ka' yíchjgake', da' ẕdinnen žoa'a ḻáwgake',
kan wdinnen ḻo loẕe Aarón,
na' wdinnen gan bžinen ni'i ẕe'.
3 Ẕdinnen kan ẕdinne x̱le'l ḻaw Ya'a Hermón, na' ḻaw Ya'a Sión.
X̱anžo Dios gon chawe'e benne' ka' nníta'gake' ga na',
na' gonne' chegak benne' ka' yeḻa' nban da' zejlí kanne.

- SALMOS
- ←
- 133
- →

© 2002 WBT